হঠাৎ অহা এজাক প্ৰবল বৰষুণে বুৰাই পেলাই শিৱসাগৰ চহৰৰ বহু অঞ্চল। শুকুৰবাৰে দিনৰ প্ৰায় ২ মান বজাত অহা এইজাক বৰষুণৰ ফলত চহৰৰ প্ৰায়বোৰ ৰাজপথ পানীৰ তলত বুৰ যায়। যাৰ বাবে জনসাধাৰণে যাতায়াতত ব্যাপক অসুবিধাৰ সন্মুখীন হ'ব লগা হয়।
চহৰৰ আমোলাপট্টী, কেন্দ্ৰীয় বজাৰ, ব'ৰ্ডিং ৰোড, দলমুখ চাৰিআলি, পুৰণা চক বজাৰ পথ, মেলাচকৰ, গণকপট্টী, গোহাঁই চুক, অ'এনজিচি কলনি আদিকে ধৰি বিভিন্ন অঞ্চল বুৰ যায় এইজাক মুষলধাৰ বৰষুণত।
পথৰ কাষৰ নলা নৰ্দমাৰ গেলা পচা বস্তু, পলিথিন, প্লাষ্টিকৰ বটল আদিৰে ভৰি পৰে শিৱসাগৰৰ নগৰৰ বাট পথ।
তাৎপৰ্য্যপূৰ্ণ যে, শিৱসাগৰ পৌৰসভাই চহৰৰ নলা-নৰ্দমাবোৰ সঠিকভাৱে নিৰ্মাণ নকৰাৰ পৰিপ্ৰেক্ষিতত আৰু সময় মতে নলা নৰ্দমাবিলাক চাফা নকৰাৰ বাবে বহু পথেৰে পানী ওলাই যাব নোৱাৰে। যাৰ বাবে বহু কেইটা পথত এজাক বৰষুণতে একাঁঠু পানীৰ সৃষ্টি হয়।
আনহাতে শিৱসাগৰ পৌৰসভাৰ চাফাই কৰ্মচাৰীসকলে তেওঁলোকৰ বিভিন্ন দাবী পূৰণৰ বাবে ২ দিন ধৰি ধৰ্মঘট কৰি থকাৰ বাবে শিৱসাগৰ চহৰৰ ৰাস্তা ঘাট, ডাস্তবিন আদি চফা কৰাৰ পৰা বিৰত আছে। যাৰ বাবে চহৰৰ বিভিন্ন অঞ্চলত দুৰ্গন্ধময় পৰিৱেশৰ সৃষ্টি হৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
